Uuno Kailas

Uuno Kailas (kodanikunimi kuni 1924. aastani Frans Uuno Salonen; 29. märts 1901 Heinola vald – 22. märts 1933 Nice) oli soome luuletaja ja proosakirjanik.

Aastatel 1920–1926 õppis Uuno Kailas Helsingi Ülikoolis, kuid stuudium jäi lõpetamata. Vahepeal oli ta aastatel 1923–1925 sõjaväeteenistuses.http://bragi.info/esperanto/hofundur.php?ID=100

1926–1927 töötas ta Soome Teadeteagentuuris stilistina ja 1927–1928 ajalehe Kuluttajain Lehti asetoimetajana. 1929. aastal viibis ta mõnda aega vaimsete häirete tõttu psühhiaatriahaiglas. Lisaks diagnoositi tal tuberkuloos.http://authorscalendar.info/kailas.htm Uuno Kailas suri Nice'is sanatooriumis tuberkuloosiravil viibides.http://ihmuseo.fi/?p=15 Ta on maetud Helsingi Hietaniemi kalmistule.

Uuno Kailase esikkogu "Tuuli ja tähkä" ('Tuul ja tähk') ilmus 1922. aastal.http://www.ntamo.net/product/173/uuno-kailas-tuuli-ja-tahka Järgnesid luulekogud "Purjehtijat" ('Purjetajad', 1925), "Silmästä silmään" ('Silmast silma', 1926), "Paljain jaloin" ('Paljajalu', 1928) ja "Uni ja kuolema" ('Uni ja surm', 1931).

Postuumselt ilmusid luulekogu "Punajuova" ('Punaviirg', 1933) ja proosaraamat "Novelleja" ('Novelle', 1936).http://ratatoulha.chez-alice.fr/finnois/Kailas/uunokailas.html

Viited

Kategooria:Soome luuletajad
Kategooria:Soome kirjanikud
Kategooria:Hietaniemi kalmistule maetud
Kategooria:Sündinud 1901
Kategooria:Surnud 1933